**Kodeprøve 4 Torsdag 15.3**

**Forberedelse**

Prøven torsdag 15.3 vil være en oppgave der dere får observerte data levert på et JSON-format.

I tillegg til disse dataene får dere et komplett program som inneholder et godt startpunkt for å jobbe videre med oppgaven. Fra dette programmet skal dere lett kunne forstå hvilke data som oppgaven skal benytte og hvordan de er lagret i programmet (et globalt objekt som er ferdig innlest).

Det vil følge med et eksternt bibliotek for presentasjon i canvas. I dette programmet er problemstillingen med å transformere datapunktene fra de observerte koordinatsystemet til skjermens piksler løst. Det er også metoder for presentasjon av dataene. Startpunktet viser de viktigste funksjonene du trenger. En kort veiledning kan det også hende at følger med.

I boka avsnitt 8.7 er det forklart hvordan en slik fil kan benyttes ved programmering på klientsiden (legges inn i HTML). Det normale vil være at et serverprogram produserer datasettet og leverer det til klientprogrammet som et JSON objekt.

Det skal IKKE leveres egen dokumentasjonsfil denne gangen – det er nok med kildekoden. Derimot vil det vektlegges at kildekoden din mest mulig er bygd etter kjennetegnene vi har lagd for godt (se filen Kjennetegn god kildekode (mappe 02 Fagstoff)). Det å identifisere og bygge gode delsystemer (funksjoner) er en viktig del av kompetansen du bør vise i prøven, også det å designe et lett forståelig brukergrensesnitt med de nødvendige funksjoner.

*En av læreplanens målsetninger er å kunne lese og bruke programvare som andre har lagd. Denne oppgaven tar utgangspunkt i dette ved at dere får et ganske «rikt» startpunkt. Oppgaven blir å jobbe videre på det programmet dere får levert ved prøvens start.*